**Тэхналагічная карта ўрока**

**Тэм:** А. Куляшоў “Маці”

**Тып урока**: камбінаваны

***Адукацыйная мэта***: мяркуецца, што ў выніку дзейнасці вучні будуць

*ведаць:* асаблівасці балады як ліра-эпічнага жанру;

*умець:* бачыць за словамі мастацкі вобраз і сімволіку, знаходзіць выяўленчыя сродкі і вызначаць іх ролю ў стварэнні вобраза, устанаўліваць прычынна-выніковую сувязь паміж падзеямі і паводзінамі герояў, пазумець падтэкст, характарызаваць героя;

*будуць валодаць*: навыкамі аналізу мастацкага тэсту ;

прымяняць: атрыманыя навыкі пры аналізе мастацкіх твораў.

***Задачы асобаснага развіцця:***

1) садзейнічаць развіццю ў вучняў уменняў параўноўваць, аналізаваць, выказваць уласныя меркаванні, абагульняць, рабіць вывады;

2) ствараць умовы для развіцця эмацыянальнага інтэлекту;

3) выхоўваць павагу да маці, негатыўныя адносіны да вайны як сацыяльнай з’явы.

***Формы работы***:індывідуальная, парная, групавая

|  |
| --- |
| **І.Матывацыйна-арганізацыйны***Прагназуемы вынік:*успрыняцце вучнямі мэты ўрока, матывацыя на пазнавальную дзейнасцьЗадача настаўніка: сфарміраваць пазнавальную цікавасць да матэрыялу; актуалізаваць апорныя веды і ўменні вучняў;стварыць умовы для самавызначэння вучняў на дзейнасць і яе вынікі |
| **Дзейнасць настаўніка**  | **Дзейнасць вучняў** |
| Стварэнне эмацыянальнага настрою*Метад“Пажаданні на дзень”* | 1.Вучні выказваюць пажаданні (можна ў парах) |
| *Мэтавызначэнне. Фармуліроўка тэмы ўрока, задач.* | 2.Вызначаюць мэты і задачы ўрока сумесна з настаўнікам |
| **II. Пазнавальна-аперацыйны***Прагназуемы вынік:*авалоданне вучнямі паняццямі прадметнага зместу ўрока.Задача настаўніка: арганізаваць дзейнасць вучняў па засваенню новага матэрыялу, удасканаленне навыкаў і ўменняў. |
| 1.Уступнае слова настаўніка. З творамі А.Куляшова мы ўжо знаёёміліся, нагадайце твор, які вывучалі ў гэтым годзе. Што вы памятаеце з біяграфіі пісьменніка? На сённяшнім уроку мы пазнаёмімся з яшчэ адным яго творам, у якім ён звяртаецца да вобразу, якога не мінуў у сваёй творчасці ні адзін значны пісьменнік, мастак, скульптар, паэт. Гэта вобраз маці.2..Чытаннебалады настаўнікам 3.Аналіз першаснага ўспрыняцця. Праца з эпіграфам.*Метад “Асацыяцыі”*(Маці , любоў, надзея, цяпло, свет, сонейка…)- Якія думкі і пачуцці ўзніклі пры чытанні? -Над чым прымусіў задумацца?-Які настрой гэтага твора?4.Паглыбленне ведаў вучняў па тэме “Балада”“*Альтэрнатыўны тэст”* .(Дадатак 1)Агучваюцца вынікі работы5.Праца з падручнікам.Прачытаць артыкул “Балада”. Параўнаць выведзены тэрмін з тэрмінам з падручніка.6.Самастойнае чытанне твора вучнямі.7.Лексічная работа(тлумачэнне сэнсу незразумелых слоў)8.Аналітычная гутарка (Дадатак 2)9.Запаўненне табліцы“Аналіз мастацкага твора”.(Дадатак 3).10.Фізкультхвілінка (пры неабходнасці)11.Творчая работа. *Метад “Сінквейн*”. Складанне вершаў-сінквейнаў, іх параўнанне. **-**Што стала прычынай пакут маці?(Так, вайна).Маці і вайна. Такія кароткія словы. Давайце напішам вершы-сінквейны да слова “вайна”( I варыянт) і слова “маці”.( II варыянт)12.Работа над кампазіцыйнай будовай твора13.Супастаўленне балады з творамі жывапісу і крылатымі словамі.(Дадатак 4).14. Якімі якасцямі надзяляе аўтар маці? *Метад “5 з 25”.*(Дадатак 5) | Слухаюць, уключаюцца ў гутарку.Слухаюць, падбіраюць асацыяцыі да слова ”маці”, адказваюць на пытанні,тлумачаць разуменне слоў К. Кірэенкі.Выконваецца тэст , вынікі агучваюцца і абмяркоўваюцца сумесна.Працуюць у групах, абмяркоўваюць, вылучаюць неабходную інфармацыю , робяць вывады.Адказваюць на пытанні, працуюць з паручнікам.Кожная група атрымлівае табліцу “Аналіз мастацкага твора” і запісвае ў ёй свае ўражанні.Вынікі агучваюцца абмяркоўваюцца, робяцца вывады.Трэнажор для вачэйВучні складаюць сінквейны, зачытваюць свае запісы. Параўноўваюць сінквейн “Вайна” з сінквейнам “Маці”, адзначаюць, што словы-назвы антанімічныя.Працуюць у групах. Вынікі агучваюцца.З прапанаваных выказванняў выбіраюць тыя, якія суадносяцца з разуменнем тэмы ўрока, агучваюць іх.Кожны вучань атрымлівае анкету “5 з 25”.Вучні робяць запісы ў сшыткі (індывідуальна), затым шляхам калектыўнага выбару вызначаюцца толькі 5 рыс характару, якія набралі найбольшую колькасць галасоў. |
| **III.Заключны этап***Прагназуемы вынік:*вучні ўсведамляюць цяжкасці і неабходнасць пашырэння ведаў, ацэньваюць сваю дзейнасць і настрой.Задача настаўніка: ствараць умовы для самаацэнкі ведаў, уменняў вучняў; забяспечыць самавызначэнне на дамашняе заданне |
| 1.Зварот да эпіграфа. Суаднясіце выказванне К.Кірэенкі да твора А. Куляшова. Чаму перад сэрцам матулі “…Спарахнелі варожыя бомбы і кулі,Нібы ветрам, развеяла лютую зграю, Тую сілу варожую, што гразілася краю?”2.Выстаўленне адзнак, іх каментар.3.Рэфлексія. *Метад “Завяршы сказ”*Мне здалося неардынарным тое, што …Я з радасцю прымаю …У мяне ўзнік свой погляд на твор А. Куляшова, аднак мяне ўразіла … | Вучні выказваюць свае думкі, садносячы словы К.Кірэенкі з творам А.КуляшоваШкольнікі прымаюць удзел у рабоце,ацэньваюць і каменціруюць1.Нагадваюць мэты ўрока, выказваюцца наконт сваіх дасягненняў.2.Аналізуюць сваю дз-ць.3. Прымаюць удзел у ацэнцы ведаў.(Вучні могуць адказаць індывідуальна або можа выконвацца франтальнае абмеркаванне.) |
| Дыферынцыраванае дамашняе заданне1.Падрыхтаваць выразнае. чытанне балады ,адказаць на пытанні ў падручніку.2.Даць вусны разгорнуты адказ пра тэму, ідэю і мастацкія асаблівасці твора.3.У вершаванай форме запісаць думкі і пачуцці сына, які вярнуўся з вайны. | Выбіраюць заданне на дом |

**Дадаткі да ўрока**

**Дадатак 1**

**Альтэрнатыўны тэст**

|  |  |  |  |
| --- | --- | --- | --- |
| № |  Пытанне  | Так  | Не  |
| 1 | Балада – невялікі празаічны твор  |  |  |
| 2 | Балада – ліра-эпічны твор |  |  |
| 3 | Балада мае сюжэт |  |  |
| 4 | Балада – твор з элементамі фантастыкі |  |  |
| 5 | Балада не мае гістарычнай асновы |  |  |
| 6 | Герой балады заўсёды чалавек незвычайны |  |  |
| 7 | Балада мае гераічны ці легендарны змест |  |  |
| 8 | Балада мае фальклорныя элементы |  |  |

**Дадатак 2**

**Аналітычная гутарка**

-Давайце вызначым тэму і ідэю твора.(запаненне табліцы)

-Твор А. Куляшова мае антываенную накіраванасць. У чым гэта праяўляецца?

-Ці гучыць слова “вайна” ў баладзе?

-Якія словы падбірае аўтар, каб назваць гэтую з’яву?

-Які фальклорны жанр нагадвае балада “Маці?”

Замацуйце адказы прыкладамі з твора.

-Што зрабіла маці, каб сын вярнуўся дадому?

-Вызначыце вобразы-сімвалы ў творы.

**Дадатак 3**

**Табліца “Аналіз мастацкага твора”**

|  |  |  |
| --- | --- | --- |
| Элементы аналізу |  Змест | Радкі з твора |
| Уражанні ад прачытанага |  |  |
| Тэма |  |  |
| Ідэя |  |  |
| Мастацкія сродкі |  |  |
| Прыклады твораў падобнай тэматыкі |  |  |

**Дадатак 4. Выказванні да твора А. Куляшова.**

Выберыце выказванні, якія , на вашу думку, найбольш падыходзяць да твора

 А. Куляшова.

1.Да болю можа кожны прыцярпецца
I да няшчасця, толькі не яны,
Што страцілі дзяцей...(Пімен Панчанка).

2.Падзякаваць трэба той матчынай песні,
з якой пачынаецца наша жыццё (А.Лянок)

3.У вайны не жаночы твар (Святлана Алексіевіч).

4.Вайна – гэта перш за ўсё расстанне (Агнія Барто).

5.Шмат у свеце сіл вялікіх, але мацней за сэрца Маці няма ў прыродзе нічога(Сафокл).
6.Вайна бязлітасная да кожнага (В.Быкаў).

7.Бог не можа клапаціцца аб кожным, таму ён прыдумаў Маці (усходняя мудрасць).

**Дадатак 5. Метад “5 з 25”.**

Выберыце з прапанаваных 25 якасцей чалавека толькі 5, якія найбольш ярка характарызуюць маці.

Дбайнасць, дабразычлівасць,адкрытасць, лагоднасць, недаверлівасць, памяркоўнасць,сардэчнасць, баязлівасць, хцівасць, дабрыня, жартаўлівасць, жорсткасць, кемлівасць, ласкавасць, мужнасць, настойлівасць, нахабства, пакорлівасць, панурасць, працавітасць, самаахвярнасць, смеласць, справядлівасць, працавітасць, упартасць.